Nyeste Skilderie af Kiøbenhavn, 1815-09-26
Hvad der end mere maatte forhøie Glæden hos hver deeltagende Menneskeven inden Borde, var det frydefulde Haab: at vore mange skjørbutisk Syge der kunde vinde den tabte Sundhed tilbage. Omtrent en halv Time, førend vi ankrede, blev en Jalle udsat fra Skibet; den foer i Land med en Premierlieutenant af Søretaten for at melde Guvernøren vor Ankomst til Øen. Kl. 4 blev der fra vort Skib salteret med 11 Kanonskud, og denne vor Hilsen blev betakket fra et afKastellerne med 11 dito. Vi fortøiede nu Skibet med et Varp. Min første Opmærksomhed var fæstet paa Øens nogne og bratte Klipper, paa det lidet Jamestown og dens nærliggende Kisteller. Saasnart, som vi vare fortøjede, bleve strax Anstalter føiede for de inden Borde værende Syge. Et Telt blev oprettet i Land paa en dertil af Guvernøren tilstaaer Plads - de Syge bleve bragt i Land i Teltet. Vort Haab om deres Helbredelse slog heller ikke feil, da ingen Møje blev sparet. Det friske Vand, den saa forfriskende og oplivende Landluft, daglig fersk Kjød, frisk Brød og Grønt, Kokleare, Sellerie, Kaal, Lemoner, bidrog til de Syges daglige Bedring, og hialp første Delen, igien snart til Sundhed og Styrke Luften paa St. Helena er meget mild og forfriskende for den afkræftede Svage, især i Byen Jamestown; derimod paa Bjergene skal Kulden være 12, større end i Byen. Beboerne af Bjerg stæderne bruge derfor undertiden at opvarme Værelserne ved Kaminer i den paa sine Tider af Aaret indtræffende fugtige Taage, som i Forening med det bestandige Luftstrøg fra Søen afkjøler Luften. Af 80 skjørbutiske Syge vi havde om Bord ved Ankomsten til Øen, døde ikkun 4re, og dog vare mange saa afkræftede, at de med Nød og Neppe kunde støtte sig frem paa Dækket, og nogle laae gandske hen. - Af de Syge, som bleve bragte i Land, og der helbredede, bortgik 5 fra Sygeteltet, som efter Formodning lode sig hverve. Der blev gjort Guvernøren Forestilling om, at faae disse, for det meste tydske Flygtninge tilbage; deres Særkjende anmeldt. - Efter Foranstaltning bleve Placater opslaaede paa Hjørnerne af Gaderne i Jamestown om deres Anholdelse, naar de maatte antræffes, men desuagtet kom ingen af dem tilstæde. - Den St. Helena synes at være et vulkanisk Udbrud. Climatet er behageligt, da Sydostpassaten afkjøler Luften. Den staaende Vind forhindrer Skyernes Sammenstødning. Man kjender derfor ei til Torden og Lynild og sjelden til Regn. Om Grunden til, at man ei der har Torden, skulde søges deri, at Bjergene bestaae af Lava, der ei forplanter Electriciteten, vil jeg lade afgjort. Vandet er velsmagende, at et lyst Udseende og forekom mig at være noget mineralsk. - Alt hvad man øiner langs Søekysten, naar man ligger til Ankers under Øen eller i Nærheden af samme, er kuns nogne bratte udhængende Klipper, bestaaende af flere Lag af forskjællig Farve, hvoraf nogle falde i det rødlige, paa Byen Jamestown og de anlagte Casteller nær. - Vandfyldningsstedet ligger meget beqvemt anlagt for Søefarende paa Udkanten for den aabne Rhed. Jndseilingen til Den er sikker og uden Vanskelighed, naar man kommer Syd fra. Man kan sikker holde sig nær Landet; thi man har Jntet at befrygte, der er blot en eneste Grund ved det vestlige Kastel nærmest ved Jamestown, hvor en engelsk Ostindiefarer skal være strandet, men Steder er udmærket ved en Tønde hvorpaa en Vager. Ankerpladsen, er tryg, da den sydlige Vind bærer fra Land, dog undertiden med Vindkast. Byen Jamestown ligger omtrent paa Nordre Side af Øen 2 en Kløft mellem 2de Klipper nær Strandbredden. Den er kuns liden, men dog af skjøn Anseelse med al sin Simpelhed. Husene ere lave, ei høiere end 2 Etager, nogle med flade, andre med lidet skraae Halvtage, belagt med Jord og smaa Steene eller grovt Gruus. Murene paa Husene ere for største Deel hvidkalkede. Byen forsvares mod Søen ved adskillige anlagte Batterier, anbragte langs Søekanten paa Klippens Skraahed, hvor Pladsen dertiler indhugget og opmuret. Et Kastel ligger paa Pynten af en høi Klippe Vesten for Byen, og Byen ved denne Klippes Fod. Landingsstedet ligger beqvemt i en Jndhug eller Bugt under et udhængende Klippestykke, hvorfra adskillige mindre Klippestykker ligge nedstyrtede i Vandet, formodentlig Tid efter anden løsrevne ved Søens Paavirkning eller Brændingernes voldsomme Anfald.